3 priedas „Sutarties projektas“

**PASLAUGŲ SUTARTIS**

2023 m. lapkričio 14 d. Nr.

Prienai

Prienų r. Veiverių Tomo Žilinsko gimnazija, įmonės kodas 190193030 (toliau – paslaugų gavėjas), atstovaujama direktorės Audronės Raibužienės, ir VšĮ „Mokyklų tobulinimo centras“,kodas 124631338, buveinės adresas Vilniaus g. 39, Vilnius, atstovaujama vykdančiosios direktorės Ritos Stankevičienės, veikiančio/s pagal įstaigos įstatus*,* (toliau – paslaugų teikėjas), toliau kiekvienas atskirai vadinamas šalimi, o kartu – šalimis, sudarė šią paslaugų sutartį (toliau – sutartis).

1. **SUTARTIES PAGRINDAS**
   1. Sutartis sudaryta vadovaujantis mažos vertės pirkimo Renginių organizavimo paslaugų, skirtų „Tūkstantmečio mokyklos I“ projekte dalyvaujančių mokyklų pedagogų kompetencijom stiprinti (toliau – renginiai), vykdomo neskelbiamos apklausos būdu (toliau – pirkimas) sąlygomis.
   2. Sutartis sudaryta vadovaujantis Lietuvos Respublikos viešųjų pirkimų įstatymu ir kitais viešuosius pirkimus reglamentuojančiais teisės aktais bei pirkimo sąlygomis (jei taikoma). Sutarties sudarymo pagrindas –2023-10-31 pirkimas Nr. 2835.
2. **SUTARTIES OBJEKTAS**
   1. Šia sutartimi paslaugų teikėjas įsipareigoja suteikti renginių - ilgalaikės kultūrinio ugdymo programos (seminaro) pedagogams, kūrybinių dirbtuvių pedagogams „Integruotų pamokų kūrimas pasitelkiant skaitymo skatinimo įrankius“, sambūrio „Kompetencijų ugdymas, pasitelkiant judesio teatro metodus“ su kavos pertraukomis (toliau – renginiai) organizavimopaslaugas (toliau – paslaugos).
   2. Paslaugų gavėjas įsipareigoja priimti tinkamai suteiktas paslaugas ir sumokėti paslaugų teikėjui šioje sutartyje nustatytomis sąlygomis ir tvarka.
   3. Reikalavimai paslaugoms ir kiti su paslaugų teikimu susiję reikalavimai yra nurodyti sutarties 1 priede „Techninė specifikacija“, kuris yra neatskiriama šios sutarties dalis.
   4. Paslaugos turi būti suteiktos techninėje specifikacijoje nurodytu terminu, jeigu sutarties šalys nesusitars kitaip.
3. **SUTARTIES KAINA**
   1. Bendra sutarties vertė yra 13 250 Eur (Trylika tūkstančių du šimtai penkiasdešimt Eurų) su PVM.
   2. Į sutarties kainą įeina visos kitos paslaugų teikėjo išlaidos ir visi mokesčiai, taip pat PVM, jei taikoma.
   3. Paslaugų kaina yra fiksuota ir nustatyta visam sutarties galiojimo laikotarpiui. Paslaugų kaina dėl rinkos kainų lygio pasikeitimo ar mokesčių (išskyrus pridėtinės vertės mokestį) pasikeitimo nebus perskaičiuojami.
   4. Jeigu sutarties galiojimo metu, teisės aktais pakeitus taikomą pridėtinės vertės mokestį sutartyje nurodytoms paslaugoms, atsiskaitymo dokumentuose bus nurodomas paslaugų atlikimo metu galiosiantis pridėtinės vertės mokestis.
4. **ATSISKAITYMŲ TVARKA**
   1. Už tinkamai suteiktas paslaugas paslaugų gavėjas su paslaugų teikėju atsiskaito po kiekvieno įvykusio renginio pagal iš paslaugų teikėjo gautas PVM sąskaitas faktūras ne vėliau kaip per 15 darbo dienų nuo PVM sąskaitos faktūros gavimo dienos.
   2. Paslaugų gavėjas apmoka už faktiškai tinkamai suteiktas paslaugas. Tinkamai suteiktos paslaugos perduodamos paslaugų teikėjui ir perkančiajai organizacijai pasirašius paslaugų perdavimo–priėmimo aktą ir pagal jį paslaugų teikėjui pateikus PVM sąskaitą faktūrą.
   3. Paslaugų gavėjas už suteiktas paslaugas su paslaugų teikėju atsiskaito mokėjimo pavedimu į paslaugų teikėjo sutarties rekvizituose nurodytą banko sąskaitą. Apmokėjimas laikomas įvykdytu, kai pinigai patenka į paslaugų teikėjo šioje sutartyje nurodytą sąskaitą.
5. **PASLAUGŲ TEIKĖJO PAREIGOS IR TEISĖS**
   1. Paslaugų teikėjas įsipareigoja:
      1. teikti paslaugas paslaugų gavėjui už sutarties 3.1 papunktyje nurodytą paslaugų kainą, savo rizika bei sąskaita kaip įmanoma rūpestingai ir efektyviai, įskaitant, bet neapsiribojant, paslaugų teikimą pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius, žinias;
      2. užtikrinti, kad sutarties sudarymo momentu ir visą jos galiojimo laikotarpį paslaugų teikėjo darbuotojai turėtų reikiamą kvalifikaciją ir patirtį, reikalingas tinkamai teikti paslaugas;
      3. nedelsdamas raštu informuoti paslaugų gavėją apie bet kurias aplinkybes, kurios trukdo ar gali sutrukdyti paslaugų teikėjui suteikti paslaugas sutartyje nustatytais terminais;
      4. užtikrinti iš paslaugų gavėjo sutarties vykdymo metu gautos ir su sutarties vykdymu susijusios informacijos konfidencialumą bei apsaugą;
      5. fiksuoti visas ūkines ir kitas operacijas, susijusias su sutarties vykdymu, ir teisės aktų nustatyta tvarka saugoti su šiomis operacijomis susijusius dokumentus;
      6. pasirūpinti ištekliais, reikalingais įvykdyti sutartyje nurodytus paslaugų teikėjo įsipareigojimus;
      7. tinkamai vykdyti kitus įsipareigojimus, numatytus sutartyje ir galiojančiuose Lietuvos Respublikos teisės aktuose;
   2. Paslaugų teikėjas turi teisę laisvai pasirinkti sutarties įvykdymo būdus ir priemones, kiek tai neprieštarauja sutarties esmei ir paslaugų gavėjo nurodymams.
6. **PASLAUGŲ GAVĖJO PAREIGOS IR TEISĖS**
   1. Paslaugų gavėjas įsipareigoja:
      1. bendradarbiauti su paslaugų teikėju ir suteikti jam visą turimą informaciją, kurios paslaugų teikėjas gali pagrįstai prašyti, kad galėtų vykdyti sutartį;
      2. apmokėti už paslaugų teikėjo suteiktas paslaugas pagal šioje sutartyje nustatytas sąlygas ir tvarką.
   2. Paslaugų gavėjas turi visas šioje sutartyje ir galiojančiuose Lietuvos Respublikoje teisės aktuose numatytas teises.
7. **PRIEVOLIŲ ĮVYKDYMO UŽTIKRINIMAS, ATSAKOMYBĖ**
   1. Sutarties įvykdymas užtikrinamas Lietuvos Respublikos civiliniame kodekse numatytu prievolių įvykdymo užtikrinimo būdu – netesybomis. Jeigu paslaugų teikėjas nesuteiks visų ar dalies paslaugų, jas suteiks netinkamai arba kitaip nevykdys sutartyje nustatytų įsipareigojimų, turės sumokėti 5 (penkių) proc. dydžio baudą nuo sutarties 3.1 papunktyje nurodytos sutarties kainos be pridėtinės vertės mokesčio.
   2. Paslaugų gavėjas, uždelsęs atsiskaityti už suteiktas paslaugas šioje sutartyje numatytais terminais, paslaugų teikėjo reikalavimu, moka paslaugų teikėjui 0,02 proc. dydžio delspinigius nuo laiku nesumokėtos sumos už kiekvieną uždelstą dieną.
   3. Šalys neatsako už tai, kad laiku nevykdomi sutartiniai įsipareigojimai, ir už šį laiką nemokamos baudos bei delspinigiai, jei šalys negali vykdyti sutarties dėl nenugalimos jėgos (force majeure) aplinkybių arba Lietuvos Respublikos Vyriausybei sprendimu šalyje ar jos dalyje bus paskelbtas karantinas.
8. **SUTEIKTŲ PASLAUGŲ PERDAVIMAS–PRIĖMIMAS**
   1. Paslaugų suteikimas įforminamas paslaugų teikėjo ir paslaugų gavėjo pasirašomu paslaugų perdavimo–priėmimo aktu ir PVM sąskaita faktūra.
   2. Pasirašydamas paslaugų perdavimo–priėmimo aktą ir PVM sąskaitą faktūrą paslaugų gavėjas patvirtina, kad paslaugos suteiktos tinkamai.
9. **NENUGALIMOS JĖGOS *(FORCE MAJEURE)* APLINKYBĖS**
   1. Šalys nėra atsakingos už sutartinių įsipareigojimų nevykdymą esant nenugalimos jėgos *(force majeure)* aplinkybėms, kurių negalima numatyti arba išvengti ar kuriomis nors priemonėmis pašalinti, kurios atsirado po sutarties įsigaliojimo dienos, vadovaujantis Lietuvos Respublikos civilinio kodekso 6.212 straipsniu. Nenugalimos jėgos aplinkybės nustatomos ir patvirtinamos, vadovaujantis Lietuvos Respublikos Vyriausybės 1996 m. liepos 15 d. nutarimu Nr. 840 patvirtintomis „Atleidimo nuo atsakomybės esant nenugalimos jėgos *(force majeure)* aplinkybėms taisyklėmis“ arba Lietuvos Respublikos Vyriausybei paskelbus karantiną.
   2. Jei kuri nors sutarties šalis mano, kad atsirado nenugalimos jėgos aplinkybės, dėl kurių ji negali vykdyti savo įsipareigojimų, ji nedelsdama informuoja apie tai kitą šalį, pranešdama apie aplinkybių pobūdį, galimą trukmę ir tikėtiną poveikį.
   3. Jei bent viena sutarties šalių bus paveikta nenugalimos jėgos aplinkybių ir dėl to nesugebės įvykdyti šioje sutartyje numatytų įsipareigojimų, ši šalis raštiškai turėtų informuoti kitą šalį apie susiklosčiusias aplinkybes ne vėliau kaip per 3 (tris) dienas po įvykio. Laiku nepranešus kitai šaliai apie nenugalimos jėgos aplinkybes, nukentėjusioji šalis neturės teisės naudoti tokių aplinkybių kaip pasiteisinimo.
   4. Pasibaigus nenugalimos jėgos aplinkybėms, šalis, dėl nenugalimos jėgos aplinkybių negalėjusi vykdyti savo įsipareigojimų, privalo nedelsdama pranešti apie tai kitai šaliai ir atnaujinti savo įsipareigojimų vykdymą.
   5. Jeigu nenugalimos jėgos aplinkybės ir jų padariniai tęsiasi ilgiau kaip vieną mėnesį, kiekviena šalis turi teisę atsisakyti vykdyti savo įsipareigojimus ir nutraukti [sutartį](http://172.30.16.50/Litlex/LL.DLL?Tekstas=1?Id=80710&Zd=sutar&BF=4#347z%23347z).
10. **SUTARTIES GALIOJIMAS IR NUTRAUKIMAS**

10. 1. Sutartis įsigalioja kai Sutartį pasirašo abi Sutarties Šalys ir galioja iki visiško Šalių įsipareigojimų įvykdymo.

10.2. Sutarties nutraukimo tvarka:

10.2.1. Užsakovas turi teisę vienašališkai nutraukti Sutartį apie tai raštu pranešęs prieš 30 (trisdešimt) kalendorinių dienų, jei Paslaugų teikėjas neatlieka Sutartyje numatytų įsipareigojimų ir tai yra esminis Sutarties pažeidimas;

10.2.2. Paslaugų teikėjas turi teisę vienašališkai nutraukti Sutartį, apie tai pranešęs prieš 30 (trisdešimt) kalendorinių dienų, jei Užsakovas savo veiksmais (neveikimu) sudaro sąlygas, kurios prilyginamos esminiam Sutarties pažeidimai.

10.3. Sutarties nutraukimas neatleidžia Šalių nuo tinkamo sutartinių įsipareigojimų, atsiradusių iki jos nutraukimo, įvykdymo.

1. **BAIGIAMOSIOS NUOSTATOS**
   1. Sutarčiai ir visoms iš sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Sutartis sudaryta ir turi būti aiškinama pagal Lietuvos Respublikos teisę.
   2. Šalys įsipareigoja laikyti paslaptyje bet kokią techninę, komercinę, finansinę ar kitokio pobūdžio informaciją, perduotą viena kitai, taip pat informaciją apie šią sutartį ir imtis visų priemonių, kad gauta informacija nepatektų tretiesiems asmenims sutarties galiojimo terminu ir neribotą laikotarpį po to.
   3. Bet kokie pranešimai, informacija, dokumentacija ar korespondencija dėl sutarties ar jos vykdymo turi būti išsiųsta elektroniniu paštu.
   4. Sutarties sąlygos sutarties galiojimo laikotarpiu negali būti keičiamos, išskyrus Viešųjų pirkimų įstatymo 89 straipsnyje numatytus atvejus ir tokias sutarties sąlygas, kurias pakeitus nebūtų pažeisti Viešųjų pirkimų įstatymo 17 straipsnyje nustatyti principai ir tikslai.
   5. Bet kokie nesutarimai ar ginčai, kylantys tarp šalių dėl sutarties, sprendžiami abipusiu susitarimu. Šalims nepavykus susitarti, bet kokie ginčai, nesutarimai ar reikalavimai, kylantys iš sutarties ar susiję su ja, jos pažeidimu, nutraukimu arba galiojimu, neišspręsti šalių susitarimu, sprendžiami Lietuvos Respublikos teisme pagal paslaugų gavėjo buveinės vietą.
   6. Pasikeitus šalių juridiniams adresams ar rekvizitams, šalys privalo nedelsdamos apie tai informuoti viena kitą. Šalis, neįvykdžiusi šio įsipareigojimo, negali reikšti pretenzijų, kad negavo pranešimų, siųstų pagal paskutinius kitai šaliai žinomus rekvizitus, arba kita šalis dėl naujų kitos šalies rekvizitų nežinojimo netinkamai įvykdė savo įsipareigojimus.
   7. Sutartis sudaroma lietuvių kalba, 2 (dviem) egzemplioriais, turinčiais vienodą juridinę galią – po vieną kiekvienai šaliai. Kai šalys sutartį pasirašo kvalifikuotais elektroniniais parašais, pasirašomas 1 (vienas) elektroninis sutarties egzempliorius, kuriuo šalys pasidalina elektroninių ryšių priemonėmis.
   8. Šie sutarties priedai yra sudėtinė ir neatskiriama sutarties dalis:
      1. Techninė specifikacija;
      2. Paslaugų teikėjo pasiūlymas.

**IX SKYRIUS**

**ŠALIŲ JURIDINIAI ADRESAI IR REKVIZITAI**

|  |  |  |  |
| --- | --- | --- | --- |
| **Prienų r. Veiverių Tomo Žilinsko gimnazija**  Adresas: Kauno g. 29, Veiveriai, Prienų r.  Įmonės kodas: 190193030  Mokėtojo kodas: Ne PVM mokėtojas  Banko sąskaitos Nr. LT717300010002566756  Bankas: AB „Swedbank“  Banko kodas: 73000  Tel. Nr. 8319 61202  El. p.: mokykla@veiveriai.prienai.lm.lt  Audronė Raibužienė  Direktorė  A.V. | **VšĮ „Mokyklų tobulinimo centras“**  Adresas: Vilniaus g.39, Vilnius  Juridinio asmens kodas 124631338  Mokėtojo kodas Ne PVM mokėtojas  Banko sąskaitos Nr. LT817300010114215128  AB Bankas „Swedbank“  Banko kodas 73000  Tel. Nr. 865584966  El. p. rita@mtc.lt  Rita Stankevičienė  Vykdančioji direktorė  A.V. |  |  |